[{"text_idx": "#000000", "text": "U\u0308ksteist o\u0303nnistades jo\u0303uame Eestimaa inimesteni"}, {"text_idx": "#000001", "text": "Ajalooliseks vo\u0303ib pidada viie konfessiooni osalusel toimunud Eesti La\u0308kitus kogunemist. Luteri (EELK), nelipu\u0308hi (EKNK), metodisti (EMK), adventisti (AKEL) ja EKB Koguduste Liidu osalusel toimunud koguduste rajamisele keskendunud kogunemine toimus 1. novembril Tallinnas.\nNorrast alguse saanud initsiatiivi esindas Qivind Augland, kes julgustas konfessioone koos vo\u0303tma vastutust oma maa evangeliseerimise eest. \u201cIga po\u0303lvkond peab omama kirge, et evangeeliumiga oma po\u0303lvkonnani jo\u0303uda. Kirik peab fokuseerima oma tegevuse 0-35 aastasteni. Kui seda ei tehta, siis kirik sureb kolme po\u0303lvkonna va\u0308ltel.\u201d Ta julgustas kirikuid vabastama noortes olevat prohvetlikku energiat. Samas toonitas ta, et me vajame ko\u0303iki po\u0303lvkondi, et noorusliku teravikuga nool vo\u0303iks lennata ja ma\u0308rki tabada."}, {"text_idx": "#000002", "text": "Kogunemisel osales ka tuntud Saksa Vabakiriku koguduserajaja ja raamatute autor, Dietrich Schindler. Tema so\u0303nul on Saksa Vabakiriku fookuses viimastel aastaku\u0308mnetel olnud uute koguduste rajamine. 500st kogudusest pooled on Saksa Evangeelses Vabakirikus rajatud alates 1980. aastast. Ta ku\u0308sis koguduste esindajatelt otsekoheselt: \u201cMillele te oma energia suunate, kui koguduse juhatusega kogunete?\u201d Tavaliselt kulub suurem osa ajast administreerimisele. Kui tahetakse muutust, peaks tema so\u0303nul selle u\u0308mber po\u0308o\u0308rama, et esimese ja\u0308rjekorra teemad oleksid evangelism, ju\u0308ngrite tegemine ja juhtide arendamine."}, {"text_idx": "#000003", "text": "Kohapeal kirjeldasid kirikute meeskonnad nii ta\u0308nast olukorda koguduste rajamisel kui ka planeeriti tulevikku ning jagati seda u\u0308ksteisega. Eriliseks muutis kokkusaamise u\u0308ksteise o\u0303nnistamine \u2013 oleme Jumala rahvas Eestimaal, kelle kaudu peavad meie kaasmaalased kuulma head so\u0303numit Jeesusest Kristusest. U\u0308hiselt tunnistati, et selle eesma\u0308rgi saavutamiseks vajatakse u\u0308ksteist."}, {"text_idx": "#000004", "text": "Ettevo\u0303tmine oli korraldatud Koguduserajamise U\u0308marlaua (KRU\u0308L) poolt. Peep-Ain Saare poolt korraldatud ettevo\u0303tmises osalevad evangeelsete kirikute ja koguduste liitude esindajad ja koguduserajajad."}]